Australian census 


Bureau of 
Statistics 


Popis stanovništva 2006., u utorak 
8. kolovoza, je važan za Vašu zajednicu 


Svaka osoba u Australiji ulazi u Popis stanovništva 

za 2006. (2006 Census of Population and Housing). 
Vaš doprinos je od ključnog značaja za budućnost 

Vaše zajednice. 


Društvene organizacije, vladine službe i poslovne 
djelatnosti se sve oslanjaju na informacije 
prikupljene popisom stanovništva, za planiranje 
društvenih objekata i usluga kao što su stambena 
izgradnja, zdravstvene službe, školstvo, jezične 
usluge i programe za specijalne vrste pomoći. 


Pitanja o mjestu rođenja, jeziku, vjeri 
i podrijetlu 


Popisom stanovništva 2006. se želi steći prikaz svih 
osoba u Australiji i procijeniti važne podatke poput 
starosti, mjesta rođenja, govornog jezika, vjere 

i podrijetla, te ustanoviti treba li ljudima pomoć 

s prevođenjem na engleski. 


Organizacije etničkih zajednica potvrđuju važnost 
popisa. Date informacije iz obrazaca popisa im 
pomaže u stvaranje točnog prikaza njihovih 
zajednica. Informacije prikupljene popisom 
stanovništva pomažu i u pravednoj raspodjeli 
vladinih sredstava etničkim zajednicama. 


Fact Sheet 


www.abs.gov.au/census 


Ako Vaš odgovor nije naveden, sami ga 
upišite 


Popisom stanovništva se bilježe podaci za oko 280 
zemalja, 240 jezika i 120 vjera. Zbog ograničenog 
prostora na obrascu za popis stanovništva, ne 
mogu se navesti sve zemlje, jezici ni vjere. Ako 

se Vaša zemlja, jezik ili vjera ne nalazi na datom 
popisu, molimo upišite svoj odgovor u za to 
predviđeni prostor. 


Zadržavaju li se moje informacije u 
tajnosti? 


Sve informacije prikupljene u Popisu 
stanovništva se - po zakonu - zadržavaju 
u najstrožem povjerenju. Zajamčena Vam je 
apsolutna tajnost osobnih podataka. 


Imena i adrese se neće sačuvati, osim ako odlučite 
sudjelovati u vremenskoj kapsuli Popisa (Census 
Time Capsule). Nakon obrade podataka, uništavaju 
se svi papirnati obrasci za popis stanovništva i svi 
kompjuterski podaci koji sadržavaju ime ili adresu. 


Svi djelatnici uključeni u popis stanovništva su 
zakonski obvezani da nikada ne odaju nikakve 
osobne informacije. Organizacije kao na primjer 
Federalna policija, ASIO, Porezni ured, Centrelink, 
Ministarstvo useljavanja i kompanije za izravnu 
prodaju nikada ne mogu dobiti nikakve osobne 
informacije iz popisa stanovništva. 

Vremenska kapsula popisa stanovništva 


Možete izabrati da se Vaši podaci koje date u 
popisu stanovništva, zajedno s Vašim imenom 

i adresom, čuvaju u sefu Australske nacionalne 
arhive i to 99 godina. Pošto 99 godina nitko neće 
imati pristup tim informacijama iz popisa, projekt 
se zove vremenska kapsula popisa stanovništva. 


2105. godine, nacionalna arhiva će javnosti dati 
čuvane informacije iz vremenske kapsule, pa će 
buduće generacije moći otkriti svoje rodoslovno 
stablo. 


Sudjelovanje u projektu vremenske kapsule 
popisa stanovištva je potpuno prepušteno 
Vama na volju. Uništit će se informacije o svim 
osobama koje nisu dale pristanak na sudjelovanje 
u ovom projektu, a koje su prikupljene popisom 
stanovištva, u skladu s uobičajenom praksom koje 
se Australski zavod za statistiku (Australian Bureau 
of Statistics) pridržava nakon obrade podataka. 


Kako se provodi popis stanovništva 


U popis stanovništva ulazi svaka osoba u Australiji, 
bez obzira gdje se nalazi na dan popisa (u utorak 

7. kolovoza), uključujući i turiste. Djelatnik za popis 
stanovništva će Vam tijekom dva tjedna prije dana 
popisa dostaviti obrazac i vodič za ispunjavanje 
popisa stanovništva i vratiti se po ispunjeni obrazac 
u roku od dva tjedna nakon održavanja popisa. 

Za popis stanovništva 2006., kućanstva će imati i 
opciju da obrazac popisa ispune preko interneta. 


Trebate li pomoć? 


Telefonska služba za pitanja u svezi popisa 
stanovništva, s djelatnicima za većinu jezika kojima 
se govori u Australiji, će Vam biti na raspolaganju 
od kraja srpnja. Služba za pitanja u svezi popisa 

na drugim jezicima će raditi od 8.30 ujutro do 8.00 
navečer na broju 1300 363 365. 


U odgovarajućim područjima, radit će djelatnici 
za popis stanovništva koji znaju druge jezike. Oni 
su prošli obuku kako bi mogli pomoći. Na internet 
adresi za popis stanovništva - www.abs.gov.au/ 
census - će se nalaziti i neki prevedeni materijali. 


Zapamtite - popis stanovništva predstavlja priliku da se i Vas uračuna 

